The Nutty Professor (1996ko filma)

The Nutty Professor (euskaraz Irakasle Txoroa), 1996ko Tom Shadyac estatubatuar zinema zuzendariak zuzendutako zientzia-fikziozko komedia film bat da. Jerry Lewisek antzeztutako 1963ko izenburu berdineko filmaren berregokitzapena da, biak ere Robert Louis Stevenson eskoziar idazlearen Dr. Jekyll eta Mr. Hyde eleberri ospetsuaren parodia dira. Eddie Murphy, Jada Pinkett, James Coburn eta Dave Chappelle aktoreek antzeztu zuten.

1996ko Makillaje onenaren Oscar Saria irabazi zuen (Rick Baker eta David LeRoy Anderson).

 Argumentua 

AEB, Kalifornia. Wellman Unibertsitatean, Sherman Klump (Eddie Murphy) bihotz oneko baina oso lodia den irakasleak lan egiten du, DNAren berregituraketari buruzko ikerketa garrantzitsu bat burutzen ari denean Carla (Jada Pinkett) irakasle berria ezagutu eta berataz maiteminduko da. Bere itxura lodikotearekin zeharo frustratua eta konplexua duenez, berak sortu berri duen pisua galtzeko formula iraultzailea bere buruarekin frogatzea erabaki du. Honela, edabea edan eta Buddy Love erakargarrian bilakatuko da, baina une horretatik aurrera agertuko diren arazo eta nahasmenak erabat ustekabekoak izango dira.

 Aktoreak 
 Eddie Murphy: Sherman Klump irakaslea / Buddy Love
 Murphyk honako paperak ere antzeztu zituen: Papa Cletus Klump (Shermanen aita), Mama Anna Klump (Shermanen ama), Granny Ida Mae Jenson (Shermanen amona, Annaren ama), Ernie Klump, Sr. (Shermanen anaia) eta Lance Perkins, Richard Simmonsen parodia
 Jada Pinkett: Carla Purty
 James Coburn: Harlan Hartley
 Larry Miller: Dean Richmond
 Dave Chappelle: Reggie Warrington
 John Ales: Jason
 Jamal Mixon: Ernie Klump, Jr.
 Montell Jordan: Bere burua antzeztuz
 Ned Luke: Eraikuntzako langilea

 Kanpo estekak 
 fitxa irakurgai 

Kategoria:Makillaje onenaren Oscar Saria irabazi duten filmak
Kategoria:Ameriketako Estatu Batuetako filmak
Kategoria:Umorezko filmak
Kategoria:Zientzia-fikziozko eleberrietan oinarritutako filmak
Kategoria:Amodiozko filmak
Kategoria:Irakasleei buruzko filmak
Kategoria:Afro-amerikar filmak
Kategoria:Los Angelesen girotutako filmak
Kategoria:Kalifornian girotutako filmak
Kategoria:1990eko hamarkadan girotutako filmak
Kategoria:Parodia filmak
Kategoria:Berregokitzapen filmak
Kategoria:BAFTA film saridunak
Kategoria:Euskarazko audioa duten nazioarteko filmak
Kategoria:Euskaratutako filmak